Иван Вазов
Природата

chitanka.info

Когато си свободата

запазваше сърце ми,

аз влюбен бях в природата,

в картините й големи,

в недрата й чудесните

и миг я не забравях,

ти знаеш туй по песните,

в които я прославях.

И днес е тя чаровница

и мами ме към себе,

но беше ми любовница

до мойта среща с тебе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.